Кралят на валса Андре Рийо изправи на крака „Арена Армеец“. Световноизвестният диригент и цигулар представи фантастичната музикална палитра от валсове, филмова музика, опера, мюзикъли и поп хитове. Двата му концерта през уикенда са част от световното му турне 2019. Заедно с 60-те музиканти от неговия оркестър „Йохан Щраус“, който е най-големият частен оркестър в света, харизматичният холандец обикаля петте континента повече от 30 години.

След като миналия месец, Андре Рийо и неговия оркестър поздравиха българите за 24 май с изпълнение на „Върви народе възродени“, този уикенд в края на тричасовия концерт, Андре Рийо просълзи над 10 хиляди фенове на класическата музика като изпълни химна на България „Мила Родино“. Вижте видеото: